"اینتیهار" سؤزجویو؛ بیر اینسانین سونانی یئتمک آنلامینی سرگیلهییر. اینتیهارا سوروکلوین ندنلردن بیر نئچهسی بونلاردیرلار: روح خستهلییی، دوزنسیزلشمه، ایچه قاپانما، شیزوفئرنی، آلیشقانلیقلار(ایچگی، داوا، اویوشدوروجو...)، ساواشدا اودوزان ساواشچیلار(ژاپونلی سامورایلیلار).
بیر چوخ اینسانلار دا دوروملارینا راضیلاشانمایاندا، اؤزلرینی اؤلدورمک چؤزومونو تئز-تئز گؤز اؤنلرینه گَتیریرلر. بئله بیر اینسانلار دوغرودان سونا چاتیبلار یوخسا یوخ سورغوسونا اینتیهار ائلهیندن سونرا جاواب تاپماق اولور. بیر چوخو اؤلمهدیکلریله اؤلوم یئتیشن آنلار باریشانماییب، فایداسیز پئشمانلاییرلار. بئله بیر دوروملار توپلومون بوتون قاتلارینین ایچینده واردیر. لاپ چوخ گنج قیزلارلا قادینلاری توشلویور. دوورمو یارادان چئورهده اولان اینسانلار اولور. اؤزلرینی اؤزگور گؤرمویوب، باسقیدا گؤرنلر، باسقیدان قورتولماق اوچون یولو اؤزلرینه قیـیماقدا گؤرورلر. هئچ بیر باسقی سونسوز اولمادیغینا گؤره، باسقینی باشلاریندان آتلادا بیلنلر، یاشامین قالان سورهجینده اؤز گوونلی بیرلری اولوب بوتونلهشیرلر.
اینتیهار تکجه اینسانلار اوچون دئییل. جاناوارلار ایچینده ده اینتیهار گؤرونور. نهنگلر، ایلانلارین ایچینده چوخ گؤرونور. حئیوانلار ندن جانلارینا قصد ائدیرلر سورغوسونا جاواب تاپماق اوچون، اونلارین دیللرین بیلمک گرهکیر.
دونیایا یاخشی باخساق اینتیهاری بیر چوخ یئرینده گؤره بیلهریک. هر گون دونیادا بیر چوخ دیللر آرادان گئدیب اولورلر. هر بیر آرادان گئدن دیلین دانیشانی، یازانی، سئوهنی سئویب، یازیب، دانیشمادیغی چاغدا او دیل آرادان گئدیر. داها دوغروسو دیل یئیهلری اؤز دیللرینه بیله-بیله قیییرلار. اینتیهارلار تکجه دیللرده یوخ، میللتلرده ده اولور. بیر میللت بیله-بیله میللتلییینی داغیتسا بیر میللتین اینتیهاری دئمک دیر. بیر دوشونجهنین اینتیهاری دئمک دیر.
بو یازینین قونوسونو یولداشلارین بیریندن آلدیم.
azb_Arab azb_Arab azb_Arab azb_Arab azb_Arab